**Карадере** или **Кара Дере** (грчки: *Ελατιάς*, *Елатијас*; до 1927 г. *Καρά Ντερέ*, *Кара Дере*) — напуштено село во Драмско, Егејска Македонија, на територијата на денешната општина Драма во областа Источна Македонија и Тракија, Грција.

Географија
----------

Карадере се наоѓа на југозападните падини на Родопите, на истоимената река Карадере. влегува во историско-географската област Рупча (Рупчос), а управно се граничи со општината Бук. Соседни села се Каинчен, Дереќој, Пулово, Черњагово (Чернак) и Горно и Долно Алиќој, кои исто така се запустени. Селото било сместено на планината Карадере во која се одвива. Местото на кое се наоѓало селото денес се нарекува *Кутра* и претставуа центар за шумарска дејност. Оддалечено е на 72 км од градот Драма и 22 км до Љубан.

Историја
--------

### Во Отоманското Царство

Според Стојо Шишков, кон крајот на XIX век селото Карадере било село во Рупчанската каза и населението се состоело од Македонци-муслимани (помаци).

### Во Грција

Во Првата балканска војна во 1912 г. селото е окупирано од бугарска војска. По Втората балканска војна во 1913 г. истото е припоено кон Грција. Според грчката статистика, во 1913 г. во Карадере (*Καρά Ντερέ*) живееле 274 лица.

Во 1922 г. селото имало 153 жители, но во 1923 г. е напуштено. Грчките власти вршеле репресии врз населението во регионот со убивање и прогонување. Жителите на Карадере се преселиле во Турција или во селата од пиринската страна на областа Чеч (тогаш во Бугарија). Во 1927 г. селото е преименувано во *Елатија* (*Ελατιά*). Во селото не се доведени грчки доселеници од Турција поради малиот број куќи, оддалеченоста и тешкиот терен. Во 1928 г. на ова место се попишани 32 мажи, поради тоа што тука бил сместен пограничен вод.

Сепак, денес местото е центар на шумарското подрачје Карадере кое се простира крај границата со Бугарија. Во селото има стопански објекти и колиби кои ги користат туристи. Летно време толку многу посетители што нема доволно легла, па затоа се поставува шаторски логор.

Поврзано
--------

* Карадере (планина)

Наводи
------

1. ↑  „Μετονομασίες των Οικισμών της Ελλάδας". Πανδέκτης: Name Changes of Settlements in Greece. Посетено на 12 април 2021.
2. 1 2  *Μετονομασίες των οικισμών της Μακεδονίας 1919 - 1971*, Архивирано од изворникот на 30 јуни 2012, Посетено на 20 јуни 2012
3. ↑  Како што е општопознато, Македонците во бугарските извори се присвојуваат и водат како Бугари, и покрај признанието дека самите се изјаснувале како Македонци.
4. ↑  Мехмед, Хюсеин. *Помаците и торбешите в Мизия, Тракия и Македония*. София. стр. 57. Архивирано од изворникот 2011-02-02. Посетено на 2021-09-09. „архивски примерок". Архивирано од изворникот на 2011-02-02. Посетено на 2021-09-09.
5. 1 2  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 168.

Надворешни врски
----------------

* Кара-дере (Елатија) (грчки) Архивирано на 4 декември 2008.
* Шума Елатија („Елова Шума", Кара дере) Архивирано на 22 јануари 2009. (грчки)
* Карадере (Мавро рема) (грчки)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Драма |
| --- |
|  |
| ОЕ Драма | 
* Височани
* Драма
* Дреново
* Ени Чифлик
* Ескиќој
* Карачали
* Ковица
* Краништа
* Ќучукќој
* Мокрош
* Музга
* Орманли
* Османица
* Панорама
* Пашали Чифлик
* Равика
* Ревена
* Турско Село
* Чаталџа
* Шипша

 |
|  |
| ОЕ Осеница | 
* Владиково
* Ловчишта
* Љубан
* Осеница
* Попово Село

 |
|  |
| Историски | 
* Бичово
* Брхово
* Глум
* Граждел
* Дереќој
* Добријаџил
* Добросул
* Драженица
* Дреновица
* Јуреказ
* Каинчен
* Калчово
* Кољуш
* Карадере
* Орхово
* Пепелаш
* Прибојна
* Пулово
* Рабеш
* Рашово
* Русково
* Тиклево
* Черковица
* Черешово
* Џирновица

 |
|  |
| **Споени со градот Драма**: Сандак Чифлик  •  Чај Чифлик |

 |